

REPUBLIKA SLOVENIJA

**Upravna enota celje**

Ljubljanska cesta 1, 3000 Celje T: 03 426 53 00

E: ue.celje@gov.si

www.gov.si/drzavni-organi/upravne-enote/celje

Številka: 101-6/2024-6203-20

Datum: 23. 4. 2024

Na podlagi 47. člena Zakona o državni upravi (Uradni list RS št. 113/2005, 126/20007, 48/2009, 8/2010, [8/12](http://www.uradni-list.si/1/objava.jsp?sop=2012-01-0268) – ZVRS-F, [21/12](http://www.uradni-list.si/1/objava.jsp?sop=2012-01-0815), [47/13](http://www.uradni-list.si/1/objava.jsp?sop=2013-01-1783), [12/14](http://www.uradni-list.si/1/objava.jsp?sop=2014-01-0304), [90/14](http://www.uradni-list.si/1/objava.jsp?sop=2014-01-3646) in [51/16](http://www.uradni-list.si/1/objava.jsp?sop=2016-01-2246))), 19. člena Zakona o javnih uslužbencih (ZJU, Uradni list RS, št. 63/2007 – UPB3, 65/2008, 69/2008 in 74/2009 - Odl. US -U-I-136/07-13) ter 7., 11. in 15. člena Zakona o stavki (Uradni list SFRJ št. 23/1991 in Uradni list RS, št. 22/1991, 17/1991-I, 13/1993 in 66/1993), izdajam o izvajanju nalog, v Upravni enoti Celje, v času stavke naslednji

**S K L E P**

1. S tem sklepom se skladno s 7. členom Zakona o stavki določijo naloge, ki jih je v Upravni enoti Celje potrebno zagotavljati tudi v času stavke, zaradi zagotavljanja varnosti ljudi in premoženja ali pa je to je nenadomestljiv pogoj za življenje in delo občanov ali drugih organizacij.
2. Naloge, ki jih je v času stavke potrebno izvajati, so po usmeritvah resornih ministrstev naslednje:

**Delovno področje Ministrstva za notranje zadeve:**

Z delovnega področja Direktorata za upravne notranje zadeve:

* Izdaja potnega lista ali osebne izkaznice v nujnih primerih (to je v primerih, ko bi ne izdaja dokumenta ogrozila življenje, varnost ali premoženje – kot slednje tudi že plačan dopust v tujini); v primeru daljše stavke bo o tej materiji Ministrstvo za notranje zadeve posredovalo podrobnejša navodila oziroma usmeritve;
* Naznanitev pogrešitve potnega lista ali osebne izkaznice (v tistih primerih, ko je naznanitev potrebna pred izdajo novega dokumenta, če je izdaja novega dokumenta prioritetna);
* Izdaja potrdil iz registra stalnega prebivalstva in potrdil ter izpiskov iz matičnega registra (v tistih primerih, ko je potrdilo potrebno izdati takoj zaradi zagotavljanja varnosti premoženja, dela ali na zahtevo drugih organizacij oz. zaradi izpolnjevanja mednarodnih obveznosti, npr. potrdilo na mednarodnem obrazcu);
* Prijava prebivališča (v primeru, ko je oseba prijavljena na ukinjeni številki in je prijava povezana z nujno izdajo potnega lista oziroma osebne izkaznice ali z volilnimi opravili in volitvami);
* Sklepanje zakonske zveze (v primeru izvedbe stavke na dan, ki je bil že določen, se naloga izvede);
* Vpis rojstev in smrti v matični register (naloga se izvede, saj je nenadomestljiv pogoj za delo drugih organizacij);
* Priznanje očetovstva (samo če je to nujno potrebno izvesti takoj zaradi ureditve statusa otroka);
* Vpis skrbništva in skrbnika (v primeru, da skrbnik zahteva izdajo dokumenta in bi neizdaja dokumenta ogrozila življenje, varnost ali premoženje);
* Popravek podatkov v matičnem registru, če je ta povezan z nujno izdajo potnega lista ali osebne izkaznice oziroma z izdajo potrdil in izpiskov;
* Evidentiranje podpor volivcev skladno z Zakonom o referendumu in o ljudski iniciativi;
* Izvedba vseh volilnih opravil (zaključevanje volilnih imenikov, dajanje podpor, saj se s tem zagotavlja ustavna pravica ter s tem varnost ljudi);
* Posredovanje podatkov o državljanskem statusu ali potrdil o državljanstvu oseb zaradi varnosti in obrambe države in zaradi postopka izročitve obdolžencev in obsojencev;
* Določitev EMŠO slovenskim in tujim državljanom;
* Zagotavljanje nemotenega posredovanja podatkov iz uradnih evidenc, katerih upravljavec je MNZ/UE, če se v zahtevi za posredovanje le-teh izkaže namen, povezan z varovanjem življenja, osebne varnosti ljudi in premoženja, ter za namen zagotavljanja uresničevanja funkcij organov in organizacij, ki te podatke potrebujejo;
* Tehnična podpora uslužbencem, ki bodo izvajali nujne naloge (ob morebitni okvari delovne postaje, pri resetiranju gesel in urejanju dostopov do registrov),
* Izdaja dovoljenja za javne shode in javne prireditve, če je to nujno potrebno zaradi njihove izvedbe,
* Preklic že izdanega dovoljenja, če organizator shoda oz. prireditve ne izvrši ukrepov, določenih v dovoljenju (nevarnost za zdravje in življenje ljudi, varnost premoženja) ali če po izdaji odločbe nastopi primer iz zakona (izvrševanje nasilja, izvrševanje in pozivanje k kaznivim dejanjem itd);
* Prepoved javnega shoda oz. javne prireditve - nastop primera iz zakona (izvrševanje nasilja, izvrševanje in pozivanje k kaznivim dejanjem itd);
* Izdajanje dovoljenj za nakup in prenos eksplozivov in pirotehničnih izdelkov v nujnih primerih (naravne in druge nesreče, itd);
* Vodenje postopkov odvzema orožja in orožnih listin ter sprejem orožja v hrambo;
* Izdaja orožnih listin varnostnim službam in varnostnikom, ki v skladu z zakonom ali posebnim aktom Vlade Republike Slovenije opravljajo naloge varovanja posebej določenega objekta npr. Nuklearne elektrarne Krško.

**Z delovnega področja Direktorata za migracije:**

* Izdaja potnega lista za tujca v nujnih primerih (v primerih, ko bi sicer ne izdaja dokumenta ogrozila življenje, varnost ali premoženje);
* Sprejem prošenj za izdajo dovoljenj za prebivanje/potrdil o prijavi prebivanja (predvsem prošenj za podaljšanje dovoljenj za začasno prebivanje in izdajo nadaljnjih dovoljenj za začasno prebivanje);
* Evidentiranje vloženih prošenj za izdajo dovoljenj za prebivanje/potrdil o prijavi prebivanja v register tujcev;
* Izdaja potrdila o vloženi prošnji za izdajo prvega dovoljenja za začasno prebivanje, podaljšanje dovoljenja za začasno prebivanje in izdajo nadaljnjega dovoljenja za začasno prebivanje v skladu z ZTuj-2;
* Izdaja potrdila o vloženi prošnji za izdajo oz. obnovo potrdila o prijavi prebivanja na podlagi ZTuj-2;
* Izdaja potrdila o vloženi prošnji za izdajo oziroma podaljšanje dovoljenja za prebivanje družinskemu članu državljana EU in družinskemu članu slovenskega državljana na podlagi ZTuj-2;
* Izdaja potrdila o vloženi prošnji za izdajo oz. podaljšanje dovoljenja za začasno prebivanje za državljane Švicarske konfederacije in njihove družinske člane;
* Izdaja potrdila o vloženi prošnji za izdajo dovoljenja za začasno prebivanje, podaljšanje dovoljenja za začasno prebivanje, izdajo dovoljenja za stalno prebivanje in zamenjavo potrdila o prijavi stalnega prebivanja/dovoljenja za stalno prebivanje državljanu Združenega kraljestva Velike Britanije in Severne Irske in njegovim družinskim članom;
* Izdaja dovoljenja za prebivanje/potrdila o prijavi prebivanja v nujnih primerih, v kolikor tujec izpolnjuje pogoje za izdajo dovoljenja za prebivanje/potrdila o prijavi prebivanja;
* Zamenjava izkaznice dovoljenja za prebivanje/potrdila o prijavi prebivanja z novo izkaznico v nujnih primerih;
* Evidentiranje prenehanja dovoljenja za prebivanje v register tujcev v nujnih primerih;
* Opravljanje določenih dejanj v postopkih izdaje dovoljenj za prebivanje/potrdil o prijavi prebivanja (sprejem izjave stranke, zaslišanje prič) v primeru, ko je izvedba navedenega dokaza razpisana na dan stavke in ni bila preklicana;
* Sprejem vloge za začasno zaščito razseljenih oseb iz Ukrajine, odločanje v postopku priznanja/prenehanja začasne zaščite in izdaja izkaznice osebe z začasno zaščito.

V primeru, da bo stavka trajala dalj časa, je potrebno upoštevaje 11. člen Zakona o stavki, na obeh delovnih področjih izvrševati tudi:

* Vse naloge, ob opustitvi katerih oz. ob ne izvedbi katerih v zakonsko določenih rokih, je lahko državljan sankcioniran (npr. ne naznanitev pogrešanega potnega lista ali osebne izkaznice in orožnih listin v določenem roku, ne izvedba prijavno – odjavne obveznosti v določenem roku, ne določitev osebnega imena otroka, itd.),
* Vse naloge, ob opustitvi katerih oz. ob ne izvedbi katerih v zakonsko določenih rokih, je lahko tujec sankcioniran (npr. ne naznanitev pogrešitve potnega lista in orožnih listin za tujca v določenem roku, ne naznanitev pogrešitve izkaznice dovoljenja za prebivanje v določenem roku, ne podaja vloge za registracijo ali odjavo orožja);
* Naloge v zvezi s podaljšanjem statusa oseb z začasno zaščito po marcu 2024, ko se bo začasna zaščita v skladu z Izvedbenim sklepom Sveta (EU) 2023/2409 o podaljšanju začasne zaščite, kot je bila uvedena z Izvedbenim sklepom (EU) 2022/382, s katerim se je začasna zaščita za osebe, razseljene iz Ukrajine, iz člena 2 Izvedbenega sklepa (EU) 2022/382, podaljšala še za eno leto, in sicer do 4. marca 2025.

**Delovno področje Ministrstva za infrastrukturo:**

* Sprejem vlog za izdajo in podaljšanje veljavnosti vozniških dovoljenj ter izdaja le-teh v nujnih primerih, ko bi ne izdaja imela za posledico materialno škodo za državljane oziroma pravne osebe.
* Sprejem vlog za izdajo in podaljšanje prometnih dovoljenj v nujnih primerih, ko bi ne izdaja imela za posledico materialno škodo za državljane oziroma pravne osebe.

**Delovno področje Ministrstva za naravne vire in prostor:**

* Izdaja gradbenih dovoljenj v postopkih, ki so že v teku in v katerih je predložitev gradbenega dovoljenja do določenega roka pogoj za pridobitev finančnih sredstev iz državnih in evropskih skladov;
* Izdaja uporabnih dovoljenj.

**Delovno področje Ministrstva za kmetijstvo, gozdarstvo in prehrano:**

Na delovnem področju Ministrstva za kmetijstvo, gozdarstvo in prehrano v primeru krajše stavke ni evidentiranih oziroma zaznanih del in nalog, katerih neizvajanje bi v času morebitne stavke bistveno oviralo tekoče delo ministrstva.

**Delovno področje Ministrstva za gospodarstvo, turizem in šport**

Na delovnem področju Ministrstva za gospodarstvo ni takšnih del in nalog, ki bi jih upravne enote kljub morebitni stavki v javnem sektorju morale opravljati, z vidika zagotavljanja minimuma delovnega procesa, ki zagotavlja varnost ljudi in premoženja ali je nenadomestljiv pogoj za življenje in delo občanov ali delo drugih organizacij in izpolnjevanja mednarodnih obveznosti.

**Delovno področje Ministrstva za obrambo:**

- Izplačila pravic po vojni zakonodaji ter odločanje o napotitvah na zdraviliško in klimatsko zdravljenje.

**Delovno področje financ**

Na delovnem področju financ morajo biti upravne enote pozorne oziroma izpolnjevati naslednje nujne zakonske naloge s finančnega področja:

* aktivnosti povezane z izplačilom plač zaposlenim na 10. delovni dan oziroma najkasneje do 15. dne v mesecu za pretekli mesec,
* aktivnosti povezane z izplačilom računov najkasneje 30. dan po prejemu,
* aktivnosti povezane z izplačilom potnih nalogov in podjemnih pogodb v roku od 20 do največ  45. dni,
* polog gotovine isti oz. najkasneje naslednji dan,
* odvod prihodkov v državni proračun isti oz. najkasneje naslednji dan,
* (blagajna v nujnih primerih)

**Izvajanje skupnih in podpornih nalog**

Na področju skupnih in podpornih nalog bodo upravne enote v času stavke glede zgoraj navedenih del in nalog zagotovile izvajanje nalog blagajne, glavne pisarne, informatike.

1. Ta sklep prične veljati 24.4.2024 in velja do preklica. Sklep se vroči vsem zaposlenim javnim uslužbencem Upravne enote Celje po elektronski pošti in se objavi na oglasni deski Upravne enote Celje.

Damjan VREČKO

Načelnik

**Vročiti:**

1. Vsi v UE po e-pošti
2. Oglasna deska Upravne enote Celje
3. Internet